《春日闲赋》
宋代·许月卿

数行竹树鸣春雨，一簇人家带晓烟。
省事山丹自篱落，亲人海燕并庭檐。
楼高思远天无极，酒罢歌阑月正圆。
新茗一瓯香一篆，与君清坐看风帘。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。